FI
8.9.2023
Euroopan unionin virallinen lehti
L 222/133
28) Korvataan 6.2.4.2 kohdan 1 ja 2 alakohta seuraavasti: ”1) Suunnittelukatselmuksessa raidevälin arvioimiseksi on käytettävä rataverkon haltijan tai hankintayksikön tekemien, lisäyksen T luettelokohdassa [3] tarkoitettuun eritelmään perustuvien laskelmien tuloksia.
Nimellinen raideväli on tarkastettava rataosan linjauksella, jonka etäisyydet mitataan vaakatasossa.
Asennusraidevälin rajaarvo on tarkastettava kaarresäde ja kallistus huomioon ottaen.
2) Asennuksen jälkeen ennen käyttöönottoa raideväli on tarkastettava kriittisissä kohdissa, joissa lisäyksen T luettelokohdassa [3] tarkoitetussa eritelmässä määriteltyyn asennusraidevälin raja-arvoon jäävä etäisyys on pienempi kuin 50 mm.”
29) Lisätään 6.2.4.4 kohtaan 3 alakohta seuraavasti: ”3) Asennettuna ennen käyttöönottoa on pienimmän kaarresäteen tarkastelua varten tarkastettava hakijan tai rataverkon haltijan toimittamat mittausarvot.
Rataverkon haltijan määrittelemät töiden hyväksymistä koskevat säännöt on otettava huomioon.”
30) Korvataan 6.2.4.6 kohta seuraavasti:
”6.2.4.6 Ekvivalenttisen kartiokkuuden suunnitteluarvon arviointi Ekvivalenttisen kartiokkuuden suunnitteluarvon arvioinnissa on käytettävä rataverkon haltijan tai hankintayksikön tekemien, lisäyksen T luettelokohdassa [5] tarkoitettuun eritelmään perustuvien laskelmien tuloksia.”
31) Korvataan 6.2.4.10 kohta seuraavasti:
”6.2.4.10 Olemassa olevien rakenteiden arviointimenettely
1)
Arviointi siitä, vastaavatko olemassa olevat rakenteet 4.2.7.4 kohdan 3 alakohdan b ja c alakohdan vaatimuksia, on tehtävä jollakin seuraavista menetelmistä: a) tarkastetaan, että EN-rataluokkien arvot vastaavat lisäyksen E vaatimuksia, kun otetaan huomioon kyseisiä rakenteita sisältävien rataosien suurin sallittu nopeus, joka on julkaistu tai aiotaan julkaista; b) tarkastetaan, että EN-rataluokkien arvot yhdessä siltoja tai suunnittelua varten määritellyn sallitun nopeuden tai P1:lle ja P2:lle kuormituskaaviolla 71 ja alfa-kertoimella (α) määriteltyjen vaihtoehtoisten vaatimusten kanssa vastaavat lisäyksen E vaatimuksia; c) tarkastetaan, että rakenteille tai suunnittelua varten määritelty liikenteen kuormitus vastaa 4.2.7.1.1, 4.2.7.1.2 ja 4.2.7.2 kohdassa esitettyjä vaatimuksia; edellä 4.2.7.1.1 ja 4.2.7.2 kohdan mukaisesti käytetyn alfan arvoa (α) tarkistettaessa riittää, että todetaan alfan arvon (α) vastaavan taulukossa 11 esitettyä alfan arvoa (α); d) jos olemassa olevaa siltaa koskeva vaatimus on määritetty viittaamalla lisäyksessä E olevaan suunnittelu­ kuormituskaavioon HSLM, olemassa olevan sillan arviointi on tehtävä jollakin seuraavista menetelmistä: — olemassa olevan sillan suunnittelua koskevan eritelmän tarkistaminen; — dynaamisen arvioinnin eritelmän tarkistaminen; — olemassa olevan sillan rautatieinfrastruktuurirekisterissä (RINF) julkaistun kantavuuden tarkistaminen parametrin 1.1.1.1.2.4.2 (Rakenteiden ja suurten nopeuksien kuormituskaavion (HSLM) vastaavuus) osalta; e) jos olemassa olevaa siltaa koskeva vaatimus on määritetty viittaamalla vaihtoehtoisiin dynaamisiin kuormitusvaatimuksiin (lisäyksen E huomautus 8), olemassa olevan sillan arviointi on tehtävä tarkistamalla näiden vaihtoehtoisten kuormitusvaatimusten dynaamisen arvioinnin eritelmä lisäyksen E huomautuksen 8 vaatimuksiin nähden.